5. ΝΟΜΟΘΕΤ. ΔΙΑΤΑΓΜΑ υπ’ αριθ.2201 της 5/30 Μαρτ.1943 Περί συμπληρώσεως του Ν.Δ. υπ’ αριθ.1872/ 1942 «περί ιδρύσεως Οργανισμού Μαθητικής Προνοίας». Άρθρ.1.-Αι κατά την παρ.7 του άρθρ.4 του Ν.Δ.1872/1942 «περί ιδρύσεως Οργανισμού Μαθητικής Προνοίας» εισφοραί των Δήμων και Κοινοτήτων ορίζονται 2% επί των πραγματοποιουμένων ακαθαρίστων εσόδων αυτών από του οικονομικού έτους 1942-43, αι δε των Σχολικών Εφοριών εις 1% επί των από 1ης Απρ.1943 πραγματοποιουμένων ακαθαρίστων εσόδων αυτών. Αι κατά την προηγουμένην παράγραφον εισφοραί αποδίδονται εις τον Οργανισμόν Μαθητικής Προνοίας δι’ ενταλμάτων των υποχρέων Δήμων, Κοινοτήτων και Σχολικών Εφοριών, εκδιδομένων ανά τρίμηνον επί της Τραπέζης της Ελλάδος εις πίστωσιν του παρ’ αυτή Ειδικού Λογαριασμού του Οργανισμού. Άρθρ.2.-Δια την άσκησιν του κατά το άρθρ.6 του Ν.Δ.1872/1942 ελέγχου του Ελεγκτικού Συνεδρίου επί της διαχειρίσεως του Οργανισμού Μαθητικής Προνοίας, ο Οργανισμός υποχρεούται όπως εντός τριμήνου από της λήξεως εκάστου Οικονομικού έτους αποστέλλη τα διαχειριστικά αυτού στοιχεία εις το Ελεγκτικόν Συνέδριον, υποχρεούμενον όπως περατώση τον έλεγχον αυτού εντός τριμήνου από της λήξεως των διαχειριστικών τούτων στοιχείων. Η παράβασις των διατάξεων της προηγουμένης παραγράφου συνιστά πειθαρχικόν παράπτωμα, κολαζόμενον προκειμένου μεν περί των υπαλλήλων του Οργανισμού Μαθητικής Προνοίας κατά τις διατάξεις τας αφορώσας τους υπαλλήλους του Υπουργείου Θρησκευμάτων και Εθνικής Παιδείας, προκειμένου δε περί των υπαλλήλων του Ελεγκτικού Συνεδρίου κατά τον Οργανισμόν του Ελεγκτικού Συνεδρίου. Άρθρ.3.-(Καταργήθη δια του Ν.Δ.1257/1949). Άρθρ.4.-(Καταργήθη δια του Α.Ν.130/1945). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. της 16/19 Φεβρ.1945 Περί επαναφοράς του οργανισμού Μαθητικής Προνοίας εις την δικαιοδοσίαν του Υπουργείου Θρησκευμάτων και Εθνικής Παιδείας. 